মঞ্জুরুল আহসান মুন্সী

মঞ্জুরুল আহসান মুন্সী একজন বাংলাদেশী রাজনীতিবিদ ও কুমিল্লা-৪ আসনের সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ১৯৯১, ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে টানা চারবার সাংসদ নির্বাচিত হন।

 জন্ম ও প্রাথমিক জীবন 
মঞ্জুরুল আহসান মুন্সী ১ জানুয়ারি ১৯৫০ সালে কুমিল্লার দেবিদ্বার উপজেলায় জন্মগ্রহণ করেন।

 রাজনৈতিক ও কর্মজীবন 
ইঞ্জিনিয়ার মঞ্জুরুল আহসান মুন্সী কুমিল্লা উত্তর জেলা বিএনপির সভাপতি। ১৯৯১ সালের নির্বাচনে ন্যাপ প্রধান প্রয়াত অধ্যাপক মোজাফফর আহমেদকে পরাজিত করে প্রথম এমপি নির্বাচিত হন ইঞ্জিনিয়ার মঞ্জুরুল আহসান মুন্সী। এরপর ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে সাল পর্যন্ত টানা চারবার সংসদ সদস্য নির্বাচিত হয়েছেন।

 বিতর্ক 
 মামলা ও গ্রেফতার 
এপ্রিল ২০০৬ সালে, মুন্সীর বিরুদ্ধে আদালত অবমাননা মামলায় দেয়া ছয় মাসের কারাদণ্ডের রায় কুমিল্লা জেলা আদালতে স্থগিত করে। ফেব্রুয়ারি ২০০৭ সালে, যৌথবাহিনী তিনিসহ বাংলাদেশ জাতীয়তাবাদী দলের ১৪ জন নেতাকে অপরাধ ও দুর্নীতির সাথে জড়িত থাকার অভিযোগে আটক করে। অক্টোবরে, একটি বিশেষ আদালত অবৈধভাবে সম্পদ অর্জন এবং তার সম্পত্তির তথ্য গোপন করার অপরাধে তাকে ১৩ বছরের কারাদণ্ড দেয়। তিনি নভেম্বর ২০০৮ সালে ঢাকা কেন্দ্রীয় কারাগার থেকে হাইকোর্টের জামিনে মুক্তি পান। জানুয়ারি ২০০৯ সালে, ২৯ ডিসেম্বর ২০০৮ তারিখে নির্বাচনের দিনে নির্বাচনী আচরণবিধি লঙ্ঘনের জন্য একটি ম্যাজিস্ট্রেট আদালত তাকে আরো সাড়ে সাত বছরের কারাদণ্ড দেয়।

জুন ২০১১ সালে, আপিলের পর হাইকোর্ট তাকে দুর্নীতির অভিযোগ থেকে খালাস দেয়। দুর্নীতি দমন কমিশনের আপিল শুনানির পর সুপ্রিম কোর্ট, ফেব্রুয়ারি ২০১৫ সালে, খালাসের রায় বাতিল করে এবং তার আপিল পুনর্বিবেচনার জন্য হাইকোর্টকে নির্দেশ দেয়। কিন্তু মে ২০১৭ সালে, অবৈধভাবে সম্পদ অর্জন এবং তার সম্পত্তির তথ্য গোপন করার অভিযোগ থেকে মুন্সিকে খালাস দিয়ে হাইকোর্ট তার রায় বহাল রাখে।

 মনোনয়ন বাতিল বিতর্ক 
২০২৬ সালের বাংলাদেশ ত্রয়োদশ জাতীয় সংসদ নির্বাচনে মুন্সী কুমিল্লা-৪ আসনে বাংলাদেশ জাতীয়তাবাদী দলের মনোনয়ন পান। প্রাথমিক পর্যালোচনায় সংশ্লিষ্ট রিটার্নিং কর্মকর্তা তার মনোনয়ন বৈধ ঘোষণা করেন, তবে তার প্রতিদ্বন্দী প্রার্থী হাসনাত আবদুল্লাহ ঋণখেলাপি হওয়ার তথ্য গোপন করার অভিযোগ এনে নির্বাচন কমিশনে তার বিরুদ্ধে আপিল করেন। কমিশন শুনানি শেষে মুন্সীর মনোনয়ন অবৈধ ঘোষণা করে। মুন্সী এই সিদ্ধান্তের বিরুদ্ধে বাংলাদেশ সুপ্রিম কোর্টের হাইকোর্ট বিভাগ ও আপিল বিভাগে রিট দায়ের করেন, আদালত তার রিট খারিজ করে দেন। যার কারণে তিনি আর কুমিল্লা–৪ আসনে নির্বাচন প্রতিদ্বন্দীতা করতে পারবেন না।

 ব্যক্তিগত জীবন 
তিনি মাজেদা আহসানকে বিবাহ করেছেন। তাদের দুইজন পুত্র রয়েছে, রেজভিউল আহসান মুন্সী এবং রেজওয়ানুল আহসান মুন্সী।

 আরও দেখুন 

 পঞ্চম জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

 তথ্যসূত্র 

 বহিঃসংযোগ 

পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ
ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ
সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ
অষ্টম জাতীয় সংসদ সদস্যদের তালিকা (২০০১) –জাতীয় সংসদ

বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি